Νικόλαος Μαργιωρής
 Ο Μαργιωρής γεννήθηκε στη Σάμο, στο χωριό Βουρλιώτες, στις 15 Δεκεμβρίου 1913. Εκπαιδεύτηκε, σχεδόν για 13 χρόνια, στην Ινδία και στο Θιβέτ. Με τους συγγενείς του έζησε για πολλά χρόνια στην Αλεξάνδρεια της Αιγύπτου όπου και σπούδασε. Νυμφεύτηκε τη Λαΐτσα Παπανδρέου με την οποία απέκτησε δύο παιδιά, τον Ανδρέα και την Κάλλια.Πήρε μέρος στον Β' Παγκόσμιο Πόλεμο ως έφεδρος αξιωματικός στην έρημο Σαχάρα. Τραυματίστηκε στο Ελ Αλαμέιν ενώ, στη συνέχεια, πήγε στο Ρίμινι. Για τις υπηρεσίες του, τιμήθηκε με αρκετά παράσημα (όπως τον Μεγαλόσταυρο) και με τη σύνταξη του ανάπηρου αξιωματικού. Έχει τιμηθεί επίσης δις, με το σταυρό του Αγίου Μάρκου, για την προσφορά του στην Εκκλησία από τους Πατριάρχες Αλεξανδρείας, Χριστόφορο και Νικόλαο τον 6ο.Συνέγραψε πολλά βιβλία τα οποία όλα ήταν αυτοεκδόσεις. Ο Μαργιωρής, εκτός από την Αίγυπτο, δίδαξε και στη Ελλάδα.Απεβίωσε στις 6 Μαΐου 1993. Ο Μαργιωρής θεωρούσε τη Μεταφυσική σαν τη μόνη Αλήθεια, πιστεύοντας πως είναι δυνατό ο άνθρωπος να πραγματώσει την Αλήθεια. Όλες του οι διδασκαλίες και τα βιβλία του, οι μελέτες του και οι κλάδοι σπουδών του εσωτερισμού, είναι προερχόμενοι και απορρέουν από τα βαθιά μυστικιστικά του βιώματα. Από πολλή μικρή ηλικία ήταν κοινωνός των υπερβατικών αυτών καταστάσεων, τις οποίες κατόρθωνε να παρέχει στους μαθητές του και στον κόσμο.Το συγγραφικό έργο του Μαργιωρή ασχολείται με θέματα όπως η αριθμοσοφία, που θεωρούνται ψευδομαθηματικά ή ψευδοεπιστήμη, από τους επιστήμονες . Βιβλία του όπως το «Δραβίδες οι πρόγονοι των Ελλήνων» ανήκουν στο ρεύμα του νεοπυθαγορισμού. Επικαλείται ως γεγονότα μύθους, όπως ο πόλεμος των Ατλάντων εναντίον των Δραβιδών, τον οποίο προσδιορίζει χρονικά στα 12-16,000 χρόνια π.Χ., εποχή για την οποία δεν υπάρχουν μαρτυρίες. Στη «Θεραπευτική με δίχως φάρμακα, χειροπλαστική» παρουσιάζει εναλλακτικές θεραπευτικές μεθόδους, οι οποίες σύμφωνα με τους σκεπτικιστές, εμπίπτουν στην αγυρτεία. Το 1972 ίδρυσε το σωματείο «Ευσεβείς Προσκυνητές του Ακτίστου Φωτός ο Άγιος Πατάπιος». Το 1976 προχώρησε στην ίδρυση του σχολείου «Ομακοείο Αθηνών», το οποίο ήταν και συνεχίζει μέχρι σήμερα ως μια Σχολή Μεταφυσικής Φιλοσοφίας και Γιόγκα. Σε αυτό δίδαξε την Εσωτερική Φιλοσοφία: τη μέθοδο ανύψωσης του νου στην υπερσυνείδηση (Ράτζα Γιόγκα) την ψυχοσωματική θεραπεία (Κρίγια Γιόγκα) κ.ά. (Ακολουθεί ενδεικτική εργογραφία: ) (2000) Η πυθαγόρεια αριθμοσοφία (2000) Κρίγια Γιόγκα (1999) Τα Ελευσίνια μυστήρια (1998) Αποκρυφολογία (1997) Στις μέρες του μεγάλου βασιλιά της Κρήτης Μίνωα (1997) Το μυστικό της Χάθα-Γιόγκα (1996) Δραβίδες οι πρόγονοι των Ελλήνων (1996) Θεραπευτική με δίχως φάρμακα, χειροπλαστική (1996) Κάρμα (1994) Η άλλη όψη του δόγματος του Έριχ φον Νταίνικεν (1994) Η μυστική διδασκαλία (1993) Η μυστική διδασκαλία (1993) Θεραπευτική με δίχως φάρμακα (1993) Μεταθανάτια ζωή (1992) Αποκρυφολογία (1992) Λευκή μαγεία (1991) Αποκρυφολογία (1991) Η μυστική διδασκαλία (1991) Μυστικισμός (1991) Οι Φαραώ Ακενατόν και Τουταγχαμών (1990) Γένεση και θάνατος των κόσμων (1990) Θεραπευτική με δίχως φάρμακα (1990) Μέθοδος ψυχοθεραπευτική με δίχως φάρμακα (1990) Μετενσάρκωση (1989) Κάρμα (1989) Τριδιάστατος και τετραδιάστατος ορατός και αόρατος κόσμος (1989) Τρισδιάστατος και τετρασδιάστατος κόσμος (1988) Αποσυμβολισμός της ελληνικής μυθολογίας (1988) Η τελευταία μέρα του Σωκράτη (1987) Η θεουργία διδάσκει τον αιώνιο δρόμο της ψυχής (1987) Πατάπιος (1987) Φως εις το σκότος (1985) Δίτομη μεταφυσική εγκυκλοπαίδεια (1985) Δίτομη μεταφυσική εγκυκλοπαίδεια (1983) Ράτζα γιόγκα (1980) Ξυπόλητοι χορεύουν πάνω στη φωτιά (1979) Dravidians, the Pre-hellenic Greeks*Σημείωση: όλα τα βιβλία εκδόθηκαν από τις «Εκδόσεις Νικολάου Α. Μαργιωρή»
Ο Νικόλαος Α. Μαργιωρής (Βουρλιώτες Σάμου, 15 Δεκεμβρίου 1913 - Αθήνα, 6 Μαΐου 1993) ήταν Έλληνας φιλόσοφος, αποκρυφιστής, εσωτεριστής, μυστικιστής και συγγραφέας. Δίδαξε για δεκαετίες ολόκληρες ενώ συνέγραψε πάμπολλα μεταφυσικά και πρακτικά συγγράμματα. Αν και δημοφιλής σε μερίδα του κοινού, το έργο του ασχολείται με τομείς που δεν έχουν αποδοχή από την επιστημονική κοινότητα η οποία το κατατάσσει στην ψευτοεπιστήμη.